ایران-دا اؤتن گون عرضینده داها 212 نفر کروناویروس‌دان (کووید-19) اؤلوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
بئللیکله ایران-دا بو ویروس‌دان اؤلنلرین سایی 17 مین 617 نفره چاتیب.
سادات لاری علاوه ائدیب کی، ایران-دا اؤتن 24 ساعات عرضینده داها 2 مین 751 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 314 مین 786 نفره یوکسلیب. ویروس داشیییجلاریندان‌ 4 مین 132 نفرین وضعیتی آغیردیر.
ناظیرلیک رسمی‌سی ایران-دا 272 مین 535 نفرین کروناویروس‌دان ساغالدیغینی دئییب.
سادات لاری بیلدیریب کی، تهران، مازنداران، گولوستان، دوغو آذربایجان، اردبیل، اصفهان، البرز، رضوی خوراسانی، کرمان، قوزیی خوراسان، سمنان، مرکزی، یزد و گیلان ویلایتلری قیرمیزی زونا حساب اولونور.
ایران-دا ایندییه‌دک 2،56 میلیون‌دان چوخ تشخیص تستی حیاتا کئچیریلیب.
